Pont jókor jön a figyelemelterelés. Meglep, milyen összeszokottan dolgozunk együtt, legalábbis nem akadályozzuk a másikat a harcban, nem keresztezzük egymás mozdulatait, inkább még ki is egészítjük azt. Sokszor és sokféle teremtménnyel harcoltam már együtt, de nehéz olyan partnert találni, akivel hamar és könnyedén kialakul az összhang. Ebony jóval kellemesebb társaság, amikor csendben öldököl mellettem.